Tärkeä oikeudellinen huomautus

|

32001D0692

2001/692/EY: Euroopan parlamentin ja neuvoston päätös, tehty 3 päivänä toukokuuta 2001, rahoitusnäkymien mukauttamisesta toteuttamisedellytyksiin

Virallinen lehti nro L 246 , 15/09/2001 s. 0028 - 0032

Euroopan parlamentin ja neuvoston päätös,tehty 3 päivänä toukokuuta 2001,rahoitusnäkymien mukauttamisesta toteuttamisedellytyksiin(2001/692/EY)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen,ottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen(1) 16-18 kohdan,ottavat huomioon komission ehdotuksen(2),toimivat perustamissopimuksen 272 artiklan 9 kohdan viidennessä alakohdassa tarkoitettujen äänestyssääntöjen mukaisesti,sekä katsovat seuraavaa:(1) Vuosien 2000-2006 rahoitusnäkymiä on mukautettava vuoden 2000 toteuttamisedellytysten huomioon ottamiseksi.(2) Joidenkin rakennepoliittisia toimia koskevien ohjelmien hyväksyminen on viivästynyt, joten rakennerahastojen määrärahaosuudesta jäi vuonna 2000 sitomatta 6152,3 miljoonaa euroa, joita ei myöskään ole siirretty vuodelle 2001. Toimielinten sopimuksen 17 kohdan mukaisesti tämä määrä on siirrettävä seuraaville varainhoitovuosille nostamalla maksusitoumuksiin käytettäviä määrärahoja vastaavia menojen ylärajoja.(3) Vuoden 2000 talousarvion toteuttamisedellytykset eivät anna tarvetta mukauttaa tässä vaiheessa maksumääräyksiin käytettävien määrärahojen enimmäismäärää. Tilanne arvioidaan uudelleen tulevien vuosimukautusten yhteydessä,OVAT TEHNEET TÄMÄN PÄÄTÖKSEN:1 artiklaRahoitusnäkymien otsakkeen 2 alle merkityn otsakkeen "Rakennerahastot" (maksusitoumuksiin käytettävät määrärahat) vuosittaista enimmäismäärää korotetaan seuraavilla määrillä, jotka on ilmaistu miljoonina euroina käypinä hintoina.>TAULUKON PAIKKA>2 artiklaEU:n viidentoista jäsenvaltion rahoitusnäkymät ja EU:n kahdenkymmenenyhden jäsenvaltion rahoituskehys vuonna 2002 BKTL:n ja hintojen muutosten mukaisesti tehtävän teknisen mukautuksen jälkeen sekä tällä päätöksellä tehtävät mukautukset esitetään taulukkoina liitteessä.Tehty Brysselissä 3 päivänä toukokuuta 2001.Euroopan parlamentin puolestaPuhemiesN. FontaineNeuvoston puolestaPuheenjohtajaA. Lindh(1) EYVL C 172, 18.6.1999, s. 1.(2) EYVL C 180 E, 26.6.2001, s. 244LIITETAULUKKO 1EU:n viidentoista jäsenvaltion rahoitusnäkymät - vuoden 2002 hintojen mukaan - Vuonna 2001 tehdyn mukautuksen (toteuttamisedellytyksiin) jälkeen>TAULUKON PAIKKA>TAULUKKO 2EU:n kahdenkymmenenyhden jäsenvaltion rahoituskehys - vuoden 2002 hintojen mukaan - Vuonna 2001 tehdyn mukautuksen (toteuttamisedellytyksiin) jälkeen>TAULUKON PAIKKA>


Avis juridique important

|

31998D0268

98/268/EY: Neuvoston päätös, tehty 30 päivänä maaliskuuta 1998, Slovenian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 121 , 23/04/1998 s. 0046 - 0050

NEUVOSTON PÄÄTÖS,tehty 30 päivänä maaliskuuta 1998,Slovenian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä (98/268/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98 (1) ja erityisesti sen 2 artiklan,ottaa huomioon komission ehdotuksen,sekä katsoo, ettäLuxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa,asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin hakijamaalle sekä niitä koskevista myöhemmistä merkittävistä mukautuksista,yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä; jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta,Luxemburgissa kokoontunut Eurooppa-neuvosto on päättänyt, että liittymistä valmistelevan kumppanuuden toteuttamista ja edistymistä yhteisön säännöstön saattamisessa osaksi kansallista lainsäädäntöä tarkastellaan Eurooppa-sopimuksen mukaisissa elimissä,komission lausunnossa esitettiin puolueeton arviointi Slovenian tasavallan jäsenyysvalmisteluista ja yksilöitiin ensisijaisia alueita valmistelujen jatkamista varten, jajäsenyyden valmistelemiseksi Slovenian tasavallan olisi laadittava kansallinen ohjelma yhteisön säännöstön saattamiseksi osaksi kansallista lainsäädäntöä; tässä ohjelmassa olisi esitettävä aikataulu liittymistä valmistelevaan kumppanuuteen sisältyville ensisijaisille tavoitteille ja välitavoitteiden saavuttamiselle,ON PÄÄTTÄNYT SEURAAVAA:1 artikla Tämän päätöksen liitteessä, joka on erottamaton osa päätöstä, esitetyt periaatteet, ensisijaiset tavoitteet, välitavoitteet ja edellytykset sisältyvät Slovenian tasavallan liittymistä valmistelevaan kumppanuuteen asetuksen (EY) N:o 622/98 2 artiklan mukaisesti.2 artikla Liittymistä valmistelevan kumppanuuden toteuttamista valvotaan Eurooppa-sopimuksen mukaisissa elimissä sekä asianomaisissa neuvoston elimissä, joille komissio raportoi säännöllisesti.3 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 30 päivänä maaliskuuta 1998.Neuvoston puolestaM. BECKETTPuheenjohtaja(1) EYVL L 85, 20.3.1998, s. 1.LIITE SLOVENIA 1. Tavoitteet Liittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille tavoitteille, jotka mainitaan komission lausunnossa Slovenian hakemuksesta Euroopan unionin jäseneksi, näiden ensisijaisten tavoitteiden toteuttamisen avustamiseksi Slovenialle myönnettävissä oleville rahavaroille sekä kyseiseen apuun liittyville edellytyksille. Liittymistä valmisteleva kumppanuus tarjoaa kehyksen useille politiikan välineille, joita käytetään jäsenyyttä hakeneiden maiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva kansallinen ohjelma, joka Slovenian on määrä hyväksyä, sekä talouspolitiikan ensisijaisten tavoitteiden yhteinen arviointi, sopimus järjestäytynyttä rikollisuutta vastaan sekä sisämarkkinaohjeistus. Kukin näistä välineistä on luonteeltaan erilainen, ja niitä valmistellaan ja ne toteutetaan erityistä menettelyä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet ovat kumppanuuden mukaisia.2. Periaatteet Kunkin hakijamaan osalta määritetyt keskeisimmät ensisijaiset tavoitteet liittyvät maiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- hakijamaassa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelemisen;- hakijamaassa on toimiva markkinatalous, ja se pystyy selviytymään kilpailun paineista ja markkinavoimista unionissa;- hakijamaa pystyy vastaamaan jäsenyyden mukanaan tuomista velvoitteista, mukaan lukien poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti hakijamaiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen, ja Luxemburgissa kokoontunut Eurooppa-neuvosto korosti, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan.3. Ensisijaiset tavoitteet ja välitavoitteet Komission lausunnoissa ja niitä koskevassa neuvoston tarkastelussa on tuotu esiin sellaisten toimien laajuus, jotka hakijamaiden on vielä toteutettava tietyillä aloilla valmistautuakseen unioniin liittymiseen ja katsottu, että mikään näistä maista ei täytä tällä hetkellä kokonaan kaikkia Kööpenhaminassa vahvistettuja edellytyksiä. Tämä tilanne edellyttää välitavoitteiden määrittelemistä ensisijaisille tavoitteille, ja niihin kuhunkin on liityttävä asianomaisten maiden kanssa yhdessä asetetut selkeät tavoitteet, joiden saavuttamisesta riippuu hakijamaille myönnettävän avun määrä sekä jo joidenkin maiden kanssa käynnissä olevissa neuvotteluissa edistyminen ja muiden hakijamaiden kanssa käytävien neuvottelujen käynnistäminen. Ensisijaiset tavoitteet ja välitavoitteet on jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Slovenian realistisia mahdollisuuksia toteuttaa tavoitteet tai edistyä niiden toteuttamisessa pitkälle vuoden 1998 loppuun mennessä. Koska aika on lyhyt ja ottaen huomioon ensisijaisten tavoitteiden saavuttamiseksi tarvittava hallinnollinen toimintavalmius, lyhyen aikavälin ensisijaisten tavoitteiden lukumäärä on pieni. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttaminen voi ja sen olisi alettava jo vuoden 1998 aikana.Sloveniaa pyydetään laatimaan maaliskuun loppuun mennessä yhteisön säännöstön hyväksymistä koskeva kansallinen ohjelma, jossa olisi vahvistettava aikataulu näiden ensisijaisten tavoitteiden ja välitavoitteiden toteuttamiseksi sekä mainittava mahdollisuuksien ja tarpeen mukaan tarvittavien henkilöstön ja rahavarojen määrä.Liittymistä valmisteleva kumppanuus merkitsee sitä, että Slovenian on huolehdittava kaikista lausunnossa mainituista asioista. Yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta voimaan saattamista ja täytäntöönpanoa.Komission lausunnon ja sitä koskevan neuvoston tarkastelun perusteella Slovenialle on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (1998) Talouden uudistaminen: keskipitkän aikavälin talouspolitiikan ensisijaisten tavoitteiden määrittäminen ja yhteinen tarkastelu väliaikaisen sopimuksen/yhteistyösopimuksen yhteydessä; julkisen talouden alijäämän pysyvä pienentäminen; markkinatalouteen perustuvan yritysten rakennemuutoksen edistäminen; rahoitus- ja pankkialat; eläkeuudistuksen valmistelu.Institutionaalisten ja hallinnollisten valmiuksien parantaminen: erityisesti virkamieslainsäädännön hyväksyminen; tuomioistuinten ja maaomaisuuden rekisteröinnin parantaminen; kasviensuojelu- ja eläinlääkintähallinnot (erityisesti ulkorajoilla olevat toimipaikat); varainhoidon valvonta; tilintarkastustoiminnot; instituutioiden lujittaminen ympäristöalalla, alue- ja rakennepolitiikan edellyttämien rakenteiden luomisen aloittaminen.Sisämarkkinat: mukaan lukien välillisen verotuksen sekä henkisen ja teollisen omaisuuden alojen yhdenmukaistaminen; arvonlisäverolainsäädännön antaminen ja täytäntöönpanoon valmistautuminen vuonna 1999; standardointi ja varmentaminen (vaatimustenmukaisuuden arviointi); tekniset säännökset; yhtiölainsäädäntö; pääomien liikkuvuuden vapauttaminen (erityisesti valuuttalainsäädäntö); valtionavun valvontaviranomaisen perustaminen; valtionavun ensimmäisen määrityksen toteuttaminen; oikeudellisen kehyksen luominen valtionavun valvontaa varten; edistyminen trustien vastaisen lainsäädännön antamiseksi.Omaisuutta koskeva lainsäädäntö: omaisuutta koskevan lainsäädäntöön liittyvän tilanteen selventäminen lisää erityisesti unionin kansalaisten kiinteän omaisuuden osto-oikeuden osalta.Ympäristö: puitelainsäädännön saattamisen osaksi kansallista lainsäädäntöä jatkaminen, yksityiskohtaisten lähentämisohjelmien ja yksittäisiin toimiin liittyvien täytäntöönpanostrategioiden laatiminen ja täytäntöönpano; näiden ohjelmien ja strategioiden suunnittelu ja täytäntöönpanon aloittaminen.3.2 Keskipitkän aikavälin tavoitteet Poliittiset edellytykset: pyrkimykset omaisuuden palauttamisen nopeuttamiseksi.Talouspolitiikka: talouspolitiikan ensisijaisten tavoitteiden yhteisen arvioinnin säännöllinen tarkastelu Eurooppa-sopimuksen yhteydessä, minkä tavoitteena on Kööpenhaminassa vahvistettujen, unionin jäsenyyttä koskevien edellytysten täyttäminen ja yhteisön säännöstön käyttöönotto talous- ja rahapolitiikan alalla (talouspolitiikan yhteensovittaminen, lähentymisohjelmien laatiminen, liiallisten alijäämien välttäminen); vaikka Slovenian ei oleteta ottavan käyttöön euroa välittömästi sen liityttyä unioniin, odotetaan sen harjoittavan politiikkaa, jonka tavoitteena on tosiasiallinen lähentyminen unionin taloudellista ja sosiaalista yhteenkuuluvuutta koskevien tavoitteiden mukaisesti sekä nimellinen lähentyminen, joka mahdollistaa lopullisena tavoitteena euron käyttöönoton.Institutionaalisten ja hallinnollisten valmiuksien parantaminen: julkiset hankinnat (erityisesti avoimuus); vakuutus- ja arvopaperimarkkinoiden valvonta; Slovenian kilpailuvirasto; kilpailulainsäädännön voimaan saattamisen päättäminen; maatalous- ja aluepolitiikkojen kehittäminen ja täytäntöönpano; audiovisuaalialan politiikka, tullihallinto ja tullikoodeksin voimaan saattaminen; tuomioistuinjärjestelmän toiminnan parantaminen ja yhteisön lainsäädäntöä ja sen soveltamista koskevan koulutuksen järjestäminen tuomioistuimille; oikeus- ja sisäasioiden toimielinten lujittaminen (riittävän ja tarpeeksi koulutetun henkilöstön varmistaminen erityisesti poliisivoimissa, rajavartiostossa, ministeriöissä ja tuomioistuimissa), ydinturvallisuusviranomaisen lujittaminen; tulli- ja verohallintojen uudistaminen yhteisön säännöstön soveltamisvalmiuden varmistamiseksi sekä elintarvikevalvonnan hallinnon lujittaminen.Sisämarkkinat: mukaan lukien julkisia hankintoja, rahoituspalveluja ja valtionapua (erityisesti valvontasääntöjen sekä yksin- ja erityisoikeuksien yhdenmukaistaminen) koskevan lainsäädännön yhdenmukaistaminen; standardointi- ja vaatimustenmukaisuuden arviointilaitosten toiminnan parantaminen; markkinoiden valvontajärjestelmän käyttöönotto; teollisuustuotteiden horisontaalisen teknisen lainsäädännön yhdenmukaistaminen; pyrkimykset pääomamarkkinoiden vapauttamiseksi lisää ja ulkomaisten investointien helpottamiseksi; kuluttajansuojan yhdenmukaistaminen lisää; kilpailuviraston ja valtionavun valvontaviranomaisen lujittaminen; kilpailulainsäädännön tehokas täytäntöönpano; yritysten kehittämisen edistäminen, mukaan lukien pienet ja keskisuuret yritykset; yhdenmukaistaminen yhteisön säännöstöön nähden televiestinnän, kuluttajansuojan ja sisäisten energiamarkkinoiden aloilla.Oikeus- ja sisäasiat: järjestäytyneen rikollisuuden (erityisesti rahanpesu, huumeet ja ihmiskauppa) ja korruption torjuminen; viisumipolitiikan yhdenmukaistaminen unionin viisumipolitiikan kanssa ja yhdenmukaistamisen loppuunsaattaminen kansainvälisten yleissopimusten kanssa; muuttoliikepolitiikan ja turvapaikanhakumenettelyjen uudistamisen täytäntöönpano ottaen erityisesti huomioon Schengenin sopimusten määräykset.Ydinturvallisuus: ydinvoimapolitiikka ja investointisuunnitelmat mukautetaan ottaen huomioon Krskon ydinvoimalan ympäristössä suoritettavien seismisten riskien arvioinnin tulokset.Maatalous: toimivan maarekisterin perustaminen; rakenne- ja maaseudun kehittämispolitiikkojen lujittaminen, mukaan lukien yhdenmukaistaminen yhteisön maataloussäännöstöön nähden (mukaan lukien eläinlääkintää ja kasviensuojelua koskevat seikat ja erityisesti ulkorajoilla suoritettavat tarkastukset); huomion kiinnittäminen maatalouden ympäristöasioihin ja biologiseen monimuotoisuuteen; yhteisen maatalouspolitiikan täytäntöönpanovalmiuden kehittäminen erityisesti hallinnon perusjärjestelmien ja hallintorakenteiden osalta maatalouden markkinoiden valvomiseksi sekä rakennetoimenpiteiden ja maaseudun kehittämistoimenpiteiden täytäntöönpanemiseksi; eläinlääkintää ja kasviensuojelua koskevien vaatimusten hyväksyminen ja täytäntöönpano; tiettyjen elintarvikkeiden jalostuslaitosten sekä testaus- ja analysointilaitosten toiminnan parantaminen; maatalouselintarvikealan rakenneuudistus.Kalastus: yhteisen kalastuspolitiikan voimaansaattamis- ja täytäntöönpanovalmiuksien kehittäminen.Liikenne: lisäpyrkimykset yhdenmukaistamisessa yhteisön säännöstöön nähden erityisesti maantiekuljetusten (markkinoille pääsy, turvallisuussäännöt ja verotus) ja rautatiekuljetusten alalla ja tarpeelliset, liikenteen infrastruktuuriin suuntautuvat investoinnit erityisesti Euroopan laajuisten verkkojen laajentamiseksi.Työllisyys ja sosiaalikysymykset: sopivien työmarkkinarakenteiden kehittäminen ja työllisyyspolitiikan yhteinen tarkastelu valmistautumiseksi osallistumaan unionin yhteensovittamiseen; työvoima-, työterveys- ja työturvallisuuslainsäädännön yhteensovittaminen sekä täytäntöönpanojärjestelmien kehittäminen; erityisesti työterveyttä ja -turvallisuutta koskevan kehysdirektiivin säännösten hyväksyminen varhaisessa vaiheessa; naisten ja miesten yhtäläisten mahdollisuuksien voimaan saattaminen; aktiivisen ja itsenäisen sosiaalisen vuoropuhelun kehittäminen edelleen; sosiaaliturvan kehittäminen edelleen.Ympäristö: mukaan lukien valvonta- ja täytäntöönpanorakenteiden sekä -valmiuksien kehittäminen; yksittäisiä säädöksiä koskevien lähentämisohjelmien jatkuva suunnittelu ja täytäntöönpano; erityisesti olisi kiinnitettävä huomiota ilman pilaantumiseen ja jätehuoltoaloihin sekä yhdenmukaiseen teollisuuden saasteiden valvontaan ja riskienhallintaan; ympäristönsuojeluvaatimukset ja kestävän kehityksen tarve on otettava huomioon kansallisia alakohtaisia politiikkoja laadittaessa ja täytäntöönpantaessa.Aluepolitiikka ja yhteenkuuluvuus: oikeudellisen, hallinnollisen ja talousarviota koskevan kehyksen käyttöönotto sellaista kansallista politiikkaa varten, joka käsittelee alueellisia eroja yhdenmukaista lähestymistapaa noudattaen, minkä ansiosta Slovenia voi osallistua unionin rakenneohjelmiin siihen liityttyään.4. Ohjelmointi Vuosille 1995-1997 myönnetyt Phare-ohjelman määrärahat olivat yhteensä 72 miljoonaa ecua. Edellyttäen, että Phare-ohjelman talousarvio hyväksytään jäljellä olevan ajanjakson osalta, komissio vahvistaa määrärahat vuosille 1998 ja 1999. Rahoitusehdotukset esitetään Phare-ohjelman hallintokomitealle asetuksen (ETY) N:o 3906/89 mukaisesti. Hakijamaiden osallistumista yhteisrahoitukseen edellytetään järjestelmällisesti kaikissa investointihankkeissa. Vuodesta 2000 alkaen annettava rahoitusapu sisältää maataloudelle annettavan avun ja rakennevälineen, joilla asetetaan koheesiorahastoa vastaavat toimenpiteet etusijalle.5. Ehdollisuus Yhteisön avun edellytyksenä on, että Slovenia noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy tämän liittymistä valmistelevan kumppanuuden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätöksen antamiseen rahoitusavun keskeyttämisestä asetuksen (EY) N:o 622/98 4 artiklan nojalla.6. Valvonta Liittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Valvominen aloitetaan vuonna 1998, ennen kuin komissio antaa neuvostolle ensimmäisen säännöllisin väliajoin annettavan kertomuksensa, jossa arvioidaan Slovenian edistymistä, mukaan lukien liittymistä valmistelevan kumppanuuden täytäntöönpano.Liittymistä valmistelevan kumppanuuden asianomaisia osa-alueita käsitellään osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välivaiheen tavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä. Assosiaatiokomitea raportoi assosiaationeuvostolle liittymistä valmistelevan kumppanuuden täytäntöönpanosta.Phare-ohjelman hallintokomitea varmistaa, että rahoituspäätökset ovat liittymistä valmistelevan kumppanuuden mukaisia.Liittymistä valmistelevaa kumppanuutta muutetaan tarvittaessa asetuksen (EY) N:o 622/98 2 artiklan mukaisesti. Komissio ehdottaa, että tätä kumppanuutta tarkastellaan ennen vuoden 1999 loppua ja säännöllisin väliajoin sen jälkeen, mistä neuvosto tekee muodollisen päätöksen. Näissä tarkasteluissa arvioidaan tarvetta tarkentaa välitavoitteita sen perusteella, kuinka Slovenia on edistynyt tämän kumppanuuden mukaisesti asetettujen tavoitteiden saavuttamisessa.


title: Neuvoston päätös (EU) 2015/442, annettu 16 päivänä maaliskuuta 2015 , Keski-Afrikan tasavallassa toteutettavan, Euroopan unionin yhteisen turvallisuus- ja puolustuspolitiikan alan (YTPP) sotilaallisen neuvontaoperaation (EUMAM RCA) käynnistämisestä ja päätöksen (YUTP) 2015/78 muuttamisesta

text:
               17.3.2015

               FI

               Euroopan unionin virallinen lehti

               L 72/39

         NEUVOSTON PÄÄTÖS (EU) 2015/442,
   annettu 16 päivänä maaliskuuta 2015,
   Keski-Afrikan tasavallassa toteutettavan, Euroopan unionin yhteisen turvallisuus- ja puolustuspolitiikan alan (YTPP) sotilaallisen neuvontaoperaation (EUMAM RCA) käynnistämisestä ja päätöksen (YUTP) 2015/78 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon Keski-Afrikan tasavallassa toteutettavasta Euroopan unionin yhteisen turvallisuus- ja puolustuspolitiikan alan (YTPP) sotilaallisesta neuvontaoperaatiosta (EUMAM RCA) 19 päivänä tammikuuta 2015 annetun neuvoston päätöksen (YUTP) 2015/78 (1) ja erityisesti sen 4 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 19 päivänä tammikuuta 2015 päätöksen (YUTP) 2015/78.

               (2)

               Neuvosto hyväksyi 9 päivänä helmikuuta 2015 EUMAM RCA:n voimankäyttösäännöt.

               (3)

               Neuvosto hyväksyi 6 päivänä maaliskuuta 2015 EUMAM RCA:n operaatiosuunnitelman.

               (4)

               Poliittisten ja turvallisuusasioiden komitea otti 11 päivänä maaliskuuta 2015 myönteisesti vastaan operaation komentajan kirjeen suosituksesta aloittaa EUMAM RCA ja suunnitellusta aikataulusta, joka koskee operaation alustavan operatiivisen toimintakyvyn saavuttamisen toteamista.

               (5)

               EUMAM RCA olisi käynnistettävä 16 päivänä maaliskuuta 2015.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen täytäntöönpanoon eikä siten osallistu tämän operaation rahoitukseen,

         ON HYVÄKSYNYT TÄMÄN PÄÄTÖKSEN:
   1 artikla
   Keski-Afrikan tasavallassa toteutettava Euroopan unionin yhteisen turvallisuus- ja puolustuspolitiikan alan (YTPP) sotilaallinen neuvontaoperaatio, jäljempänä ’EUMAM RCA’ käynnistetään 16 päivänä maaliskuuta 2015.
   2 artikla
   EUMAM RCA:n EU:n operaation komentaja valtuutetaan aloittamaan välittömästi operaation toteuttaminen.
   3 artikla
   Korvataan päätöksen (YUTP) 2015/78 4 artiklan 2 kohta seuraavasti:

      ”2.   EUMAM RCA aloitetaan neuvoston päätöksellä operaation komentajan suosittamana päivänä, kun operaatiosuunnitelma ja tarvittaessa täydentävät voimankäyttösäännöt on hyväksytty.”

   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä maaliskuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 13, 20.1.2015, s. 8.


Avis juridique important

|

31995D0024

95/24/EY, EHTY, Euratom: Neuvoston päätös, tehty 6 päivänä helmikuuta 1995, neuvoston työjärjestyksestä 6 päivänä joulukuuta 1993 tehdyn neuvoston päätöksen muuttamisesta Itävallan, Suomen ja Ruotsin jäseneksi liittymisen vuoksi

Virallinen lehti nro L 031 , 10/02/1995 s. 0014 - 0014

NEUVOSTON PÄÄTÖS,tehty 6 päivänä helmikuuta 1995,neuvoston työjärjestyksestä 6 päivänä joulukuuta 1993 tehdyn neuvoston päätöksen muuttamisesta Itävallan, Suomen ja Ruotsin jäseneksi liittymisen vuoksi (95/24/EY, Euratom, EHTY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 151 artiklan 3 kohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 3 kohdan,ottaa huomioon Euroopan atomienergiayhteisön perustamissopimuksen ja erityisesti sen 121 artiklan 3 kohdan,ON PÄÄTTÄNYT SEURAAVAA:Ainoa artikla Korvataan neuvoston työjärjestyksen 7 artiklan 4 kohdassa sana "kuusi" sanalla "kahdeksan". Tehty Brysselissä 6 päivänä helmikuuta 1995.Neuvoston puolestaA. JUPPÉPuheenjohtaja


title: 2013/603/EU: Euroopan parlamentin päätös, annettu 17 päivänä huhtikuuta 2013 , Euroopan elin- ja työolojen kehittämissäätiön varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/307

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan elin- ja työolojen kehittämissäätiön varainhoitovuoden 2011 tilien päättämisestä
   (2013/603/EU)
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2011 sekä säätiön vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0067/2013),

               1.

               hyväksyy Euroopan elin- ja työolojen kehittämissäätiön varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 174.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.


title: 2009/762/EY: Euroopan parlamentin ja neuvoston päätös, tehty 16 päivänä syyskuuta 2009 , Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti

text:
               17.10.2009

               FI

               Euroopan unionin virallinen lehti

               L 273/14

      EUROOPAN PARLAMENTIN JA NEUVOSTON PÄÄTÖS,
   tehty 16 päivänä syyskuuta 2009,
   Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti
   (2009/762/EY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
   ottavat huomioon komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston (jäljempänä ’rahasto’) osoittaakseen solidaarisuutta katastrofialueiden väestöä kohtaan.

               (2)

               Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa.

               (3)

               Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.

               (4)

               Ranska on esittänyt rahaston käyttöön ottamiseksi hakemuksen, joka koskee myrskyn aiheuttamaa katastrofia,

         OVAT PÄÄTTÄNEET SEURAAVAA:
   1 artikla
   Euroopan unionin yleiseen talousarvioon varainhoitovuodeksi 2009 otetaan käyttöön Euroopan unionin solidaarisuusrahaston varoja 109 377 165 euroa maksusitoumus- ja maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 16 päivänä syyskuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         C. MALMSTRÖM

      (1)  EUVL C 139, 14.6.2006, s. 1.

      (2)  EYVL L 311, 14.11.2002, s. 3.


title: Neuvoston päätös, annettu 28 päivänä lokakuuta 2014, alueiden komitean tanskalaisen jäsenen ja tanskalaisen varajäsenen nimeämisestä

text:
               30.10.2014

               FI

               Euroopan unionin virallinen lehti

               L 309/34

         NEUVOSTON PÄÄTÖS,
   annettu 28 päivänä lokakuuta 2014,
   alueiden komitean tanskalaisen jäsenen ja tanskalaisen varajäsenen nimeämisestä

      (2014/747/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Marc PERERA CHRISTENSEN nimettiin varajäseneksi 8 päivänä heinäkuuta 2014 neuvoston päätöksellä 2014/445/EU (3)25 päivään tammikuuta 2015 saakka.

               (2)

               Yksi alueiden komitean jäsenen paikka on vapautunut Søren PAPE POULSENin toimikauden päätyttyä.

               (3)

               Yksi varajäsenen paikka vapautuu, kun Marc PERERA CHRISTENSEN nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Marc PERERA CHRISTENSEN, Anden Viceborgmester, Aarhus City Council

                     ja

               b)

               varajäseneksi:

                           —

                           Martin HULGAARD, Viceborgmester, Municipality of Struer.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 28 päivänä lokakuuta 2014.

            Neuvoston puolesta

            Puheenjohtaja

         G. L. GALLETTI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EUVL L 201, 10.7.2014, s. 25.


title: 2004/889/EY: Neuvoston päätös, tehty 16 päivänä marraskuuta 2004, sopimuksen tekemisestä Euroopan yhteisön ja Kiinan kansantasavallan hallituksen välisellä yhteistyöstä ja keskinäisestä hallinnollisesta avunannosta tulliasioissa

text:
               23.12.2004

               FI

               Euroopan unionin virallinen lehti

               L 375/19

         NEUVOSTON PÄÄTÖS,
   tehty 16 päivänä marraskuuta 2004,
   sopimuksen tekemisestä Euroopan yhteisön ja Kiinan kansantasavallan hallituksen välisellä yhteistyöstä ja keskinäisestä hallinnollisesta avunannosta tulliasioissa
   (2004/889/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto teki huhtikuussa 1993 päätöksen, jolla se antoi komissiolle valtuudet neuvotella yhteisön puolesta tulliyhteistyösopimuksen Kanadan, Hongkongin, Japanin, Korean tasavallan ja Yhdysvaltojen kanssa, jotka valtuudet laajennettiin toukokuussa 1997 koskemaan ASEAN-maita ja Kiinaa.

               (2)

               Euroopan yhteisön ja Kiinan kansantasavallan hallituksen välinen yhteistyötä ja keskinäistä hallinnollista avunantoa tulliasioissa koskeva sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Euroopan yhteisön ja Kiinan kansantasavallan hallituksen sopimus yhteistyöstä ja keskinäisestä hallinnollisesta avunannosta tulliasioissa.
   Sopimuksen teksti on tämän päätöksen liitteenä.
   2 artikla
   Komissio edustaa Euroopan yhteisöä jäsenvaltioiden edustajien avustamana sopimuksen 21 artiklalla perustetussa tulliyhteistyösekakomiteassa.
   3 artikla
   Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisön puolesta ja ilmaista siten yhteisön suostumuksen sitoutua sopimukseen.
   4 artikla
   Neuvoston puheenjohtaja antaa sopimuksen 22 artiklan mukaisen ilmoituksen Euroopan yhteisön puolesta (1).

      Tehty Brysselissä 16 päivänä marraskuuta 2004.

            Neuvoston puolesta

            Puheenjohtaja

         G. ZALM

      (1)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Kiinan kansantasavallan hallituksen ja Euroopan yhteisön
   SOPIMUS
   yhteistyöstä ja keskinäisestä hallinnollisesta avunannosta tulliasioissa
   KIINAN KANSANTASAVALLAN HALLITUS
   ja
   EUROOPAN YHTEISÖ,
   jäljempänä ’sopimuspuolet’, jotka
   OTTAVAT HUOMIOON Euroopan yhteisön ja Kiinan kansantasavallan välisten kaupallisten yhteyksien tärkeyden ja haluavat edistää kyseisten yhteyksien sopusointuista kehitystä molempien sopimuspuolten hyödyksi;
   USKOVAT, että sitoumus tulliyhteistyön kehittämisestä on tarpeen tämän tavoitteen saavuttamiseksi;
   OTTAVAT HUOMIOON sopimuspuolten välisen tullimenettelyjä koskevan tulliyhteistyön kehityksen;
   KATSOVAT, että tullilainsäädännön vastaiset toimet tekijänoikeuksien loukkaukset mukaan lukien ovat haitallisia molempien sopimuspuolten taloudellisille, verotuksellisille ja kaupallisille eduille, ja tunnustavat, että on tärkeää varmistaa tullien ja muiden verojen tarkka arviointi etenkin tullausarvoa, alkuperää ja tariffiin luokittelua koskevien sääntöjen oikealla soveltamisella;
   OVAT VAKUUTTUNEITA, että kyseisten toimien vastaisia toimenpiteitä voidaan tehostaa sopimuspuolten toimivaltaisten tulliviranomaisten yhteistyöllä;

         OVAT SOPINEET SEURAAVAA:
   1   OSASTO
   YLEISET MÄÄRÄYKSET
   1 artikla
   Määritelmät
   Tässä sopimuksessa tarkoitetaan ilmaisulla:

               a)

               ’tullilainsäädäntö’ Euroopan yhteisön tai Kiinan kansantasavallan lakeja, asetuksia ja muita oikeudellisesti sitovia asiakirjoja, jotka koskevat tavaroiden tuontia, vientiä, kauttakuljetusta ja muuhun tullimenettelyyn asettamista, mukaan luettuina kielto-, rajoitus- ja valvontatoimenpiteet;

               b)

               ’tulliviranomainen’ Kiinan kansantasavallassa Kiinan kansantasavallan yleistä tullihallintoa (the General Administration of Customs of the People's Republic of China) ja Euroopan yhteisössä Euroopan yhteisöjen komission toimivaltaisia yksiköitä sekä Euroopan yhteisön jäsenvaltioiden tulliviranomaisia;

               c)

               ’pyynnön esittävä / esittänyt viranomainen’ toimivaltaista tulliviranomaista, jonka sopimuspuoli on nimennyt tähän tarkoitukseen ja joka pyytää hallinnollista avunantoa tämän sopimuksen mukaisesti;

               d)

               ’pyynnön vastaanottava / vastaanottanut viranomainen’ toimivaltaista tulliviranomaista, jonka sopimuspuoli on nimennyt tähän tarkoitukseen ja joka vastaanottaa pyynnön hallinnollisesta avunannosta tämän sopimuksen mukaisesti;

               e)

               ’henkilötiedot’ kaikkia tunnistettua tai tunnistettavissa olevaa henkilöä koskevia tietoja;

               f)

               ’tullilainsäädännön vastainen toimi’ mitä tahansa tullilainsäädännön rikkomista tai yritystä rikkoa kyseistä lainsäädäntöä;

               g)

               ’henkilö’ luonnollista henkilöä ja oikeushenkilöä;

               h)

               ’tieto’ tietoja, myös käsiteltyjä tai jäsenneltyjä, ja asiakirjoja, kertomuksia ja muita sähköisessä tai muussa muodossa olevia tiedonantoja tai niiden oikeaksi todistettuja jäljennöksiä.

         2 artikla
   Alueet, joihin sopimusta sovelletaan
   Tätä sopimusta sovelletaan Kiinan kansantasavallan tullialueeseen ja alueisiin, joihin sovelletaan Euroopan yhteisön perustamissopimusta siinä määrättyjen edellytysten mukaisesti.
   3 artikla
   Tuleva kehitys
   Sopimuspuolet voivat yhteisymmärryksessä laajentaa tätä sopimusta tulliyhteistyön syventämiseksi ja täydentämiseksi erityisaloja tai -kysymyksiä koskevin sopimuksin tullilainsäädäntönsä mukaisesti.
   II   OSASTO
   SOVELTAMISALA
   4 artikla
   Yhteistyön ja avunannon toteuttaminen
   Sopimuspuolet toteuttavat kaikki tässä sopimuksessa tarkoitetut yhteistyö- ja avunantotoimet asiaa koskevien lakiensa, määräystensä ja muiden oikeudellisten asiakirjojensa mukaisesti. Lisäksi molemmat sopimuspuolet toteuttavat kaikki tässä sopimuksessa tarkoitetut yhteistyö- ja avunantotoimet toimivaltansa ja käytettävissä olevien voimavarojensa rajoissa.
   5 artikla
   Muista sopimuksista johtuvat velvoitteet
   1.   Ottaen huomioon Euroopan yhteisön toimivallan ja sen jäsenvaltioiden toimivalta tämän sopimuksen määräyksistä todetaan seuraavaa:

               a)

               ne eivät vaikuta kansainvälisistä yleissopimuksista tai muista sopimuksista johtuviin sopimuspuolten velvoitteisiin;

               b)

               niitä pidetään yksittäisten jäsenvaltioiden ja Kiinan kansantasavallan välillä tehtyjä tai mahdollisesti tehtäviä yhteistyötä ja keskinäistä hallinnollista avunantoa tulliasioissa koskevia sopimuksia täydentävinä;

               c)

               ne eivät vaikuta niiden yhteisön säännösten ja määräysten soveltamiseen, jotka koskevat tämän sopimuksen perusteella saatujen, yhteisölle mahdollisesti merkityksellisten tietojen toimittamista komission toimivaltaisten yksiköiden ja jäsenvaltioiden tulliviranomaisten välillä.

         2.   Sen estämättä, mitä 1 kohdassa määrätään, tämän sopimuksen määräyksiä sovelletaan tapauksissa, joissa yksittäisten jäsenvaltioiden ja Kiinan kansantasavallan mahdollisten kahdenvälisten yhteistyötä ja keskinäistä hallinnollista avunantoa tulliasioissa koskevien sopimusten määräykset ovat ristiriidassa tämän sopimuksen määräysten kanssa.
   3.   Tämän sopimuksen soveltamiseen liittyvät kysymykset ratkaistaan tämän sopimuksen 21 artiklalla perustetussa tulliyhteistyösekakomiteassa käytävin sopimuspuolten välisin neuvotteluin.
   III   OSASTO
   TULLIYHTEISTYÖ
   6 artikla
   Yhteistyön soveltamisala
   1.   Sopimuspuolet sitoutuvat kehittämään tulliyhteistyötä. Sopimuspuolet pyrkivät toimimaan yhteistyössä erityisesti seuraavissa kysymyksissä:

               a)

               sopimuspuolten tulliviranomaisten välisten yhteydenpitokanavien luominen ja ylläpitäminen varman ja nopean tietojen vaihdon helpottamiseksi;

               b)

               sopimuspuolten tulliviranomaisten välisen tehokkaan yhteistoiminnan helpottaminen;

               c)

               mitkä tahansa muut tähän sopimukseen liittyvät hallinnolliset kysymykset, jotka saattavat ajoittain vaatia yhteisiä toimia sopimuspuolilta.

         2.   Sopimuspuolet sitoutuvat kehittämään kauppaa helpottavia toimia tullialalla ottaen huomioon kansainvälisten järjestöjen tekemän siihen liittyvän työn.
   3.   Tulliyhteistyöhön kuuluvat tämän sopimuksen nojalla kaikki tullilainsäädännön soveltamiseen liittyvät kysymykset.
   7 artikla
   Tullimenettelyjä koskeva yhteistyö
   Sopimuspuolet vahvistavat sitoumuksensa helpottaa laillista tavaroiden liikkuvuutta ja vaihtavat tullitekniikoiden ja -menettelyjen sekä tietokonejärjestelmien kehittämistoimenpiteisiin liittyvää tietoa ja asiantuntemusta sitoumuksen noudattamiseksi tämän sopimuksen määräysten mukaisesti.
   8 artikla
   Tekninen yhteistyö
   Tulliviranomaiset voivat silloin, kun sen katsotaan hyödyttävän molempia osapuolia, antaa toisilleen teknistä apua, johon kuuluu:

               a)

               henkilö- ja asiantuntijavaihto toisen sopimuspuolen tullilain, -menettelyjen ja -tekniikoiden ymmärtämisen edistämiseksi;

               b)

               kouluttaminen ja etenkin tullivirkamiesten erityistaitojen kehittäminen;

               c)

               tullilainsäädäntöä ja tullimenettelyjä koskevan ammatillisen, tieteellisen ja teknisen tiedon vaihto;

               d)

               matkustajien ja rahdin selvitykseen liittyvät tekniikat ja parannetut menetelmät;

               e)

               mitkä tahansa muut yleiset hallinnolliset kysymykset, jotka saattavat ajoittain vaatia yhteisiä toimia sopimuspuolten tullihallinnoilta.

         9 artikla
   Toiminnan yhteensovittaminen kansainvälisissä järjestöissä
   Tulliviranomaiset pyrkivät kehittämään ja lujittamaan yhteistyötään yhteisen edun mukaisissa kysymyksissä voidakseen ottaa näihin kysymyksiin yhdenmukaisen kannan silloin, kun niistä keskustellaan kansainvälisissä järjestöissä.
   IV   OSASTO
   KESKINÄINEN HALLINNOLLINEN AVUNANTO
   10 artikla
   Soveltamisala
   1.   Sopimuspuolet avustavat toisiaan antamalla asianmukaista tietoa, joka auttaa varmistamaan tullilainsäädännön moitteettoman soveltamisen ja tullilainsäädäntöä rikkovien toimien ehkäisemisen, tutkimisen ja torjumisen.
   2.   Tässä sopimuksessa tarkoitettu avunanto tulliasioissa koskee sopimuspuolten hallintoviranomaisia, jotka ovat toimivaltaisia soveltamaan tätä sopimusta. Se ei rajoita rikosasioissa annettavaa keskinäistä avunantoa koskevien säännösten ja määräysten soveltamista. Avunannon piiriin eivät myöskään kuulu tiedot, jotka on saatu oikeusviranomaisten pyynnöstä käytetyillä valtuuksilla.
   3.   Tämän sopimuksen soveltamisalaan ei kuulu avunanto tullien, verojen ja sakkojen perinnässä, henkilön pidättämisessä ja säilöönotossa eikä omaisuuden takavarikoinnissa ja pidättämisessä.
   11 artikla
   Pyynnöstä annettava apu
   1.   Pyynnön vastaanottanut viranomainen toimittaa pyynnön esittäneelle viranomaiselle tämän pyynnöstä kaikki tarvittavat tiedot, jotta tämä voi varmistaa, että tullilainsäädäntöä sovelletaan oikein, mukaan luettuina tiedot havaituista tai suunnitelluista toimista, jotka ovat tai saattaisivat olla tullilainsäädännön vastaisia. Erityisesti tulliviranomaisten on pyynnöstä toimitettava toisilleen tietoja toimista, jotka saattavat johtaa rikkomuksiin toisen sopimuspuolen alueella, kuten virheellisistä tulli-ilmoituksista, alkuperätodistuksista, laskuista ja muista asiakirjoista, joiden tiedetään tai epäillään olevan virheellisiä tai väärennettyjä.
   2.   Pyynnön vastaanottanut viranomainen ilmoittaa pyynnön esittäneelle viranomaiselle tämän pyynnöstä:

               a)

               niiden virallisten asiakirjojen aitoudesta, jotka on esitetty pyynnön esittäneen sopimuspuolen tulliviranomaiselle tehdyn tavarailmoituksen tueksi;

               b)

               onko toisen sopimuspuolen alueelta viedyt tavarat tuotu laillisesti toisen sopimuspuolen alueelle, ja yksilöi tarvittaessa tavaroihin sovelletun tullimenettelyn;

               c)

               onko toisen sopimuspuolen alueelle tuodut tavarat viety laillisesti toisen sopimuspuolen alueelta, ja yksilöi tarvittaessa tavaroihin sovelletun tullimenettelyn.

         3.   Pyynnön vastaanottanut viranomainen toteuttaa pyynnön esittäneen viranomaisen pyynnöstä tarvittavat omien lakiensa, määräystensä ja muiden oikeudellisesti sitovien asiakirjojensa mukaiset toimenpiteet varmistaakseen, että erityistä valvontaa kohdistetaan:

               a)

               henkilöihin, joiden perustellusti uskotaan osallistuvan tai osallistuneen tullilainsäädännön vastaisiin toimiin;

               b)

               paikkoihin, joissa tavaroita on koottu tai varastoitu tai joissa niitä voidaan koota tai varastoida siten, että on perusteltua uskoa, että tavarat on tarkoitettu käytettäviksi tullilainsäädännön vastaisissa toimissa;

               c)

               tavaroihin, joita kuljetetaan tai voidaan kuljettaa siten, että on perusteltua uskoa, että ne on tarkoitettu käytettäviksi tullilainsäädännön vastaisissa toimissa;

               d)

               kuljetusvälineisiin, joita käytetään tai voidaan käyttää siten, että on perusteltua uskoa, että ne on tarkoitettu käytettäviksi tullilainsäädännön vastaisissa toimissa.

         12 artikla
   Oma-aloitteinen avunanto
   Sopimuspuolet auttavat toisiaan oma-aloitteisesti omia lakejaan, määräyksiään ja muita oikeudellisesti sitovia asiakirjojaan noudattaen, jos ne pitävät sitä tullilainsäädännön oikean soveltamisen kannalta tarpeellisena, etenkin tilanteissa, jotka saattavat aiheuttaa merkittävää vahinkoa toisen sopimuspuolen taloudelle, kansanterveydelle, yleiselle turvallisuudelle tai keskeiselle edulle, erityisesti toimittamalla seuraavista asioista saatuja tietoja:

               a)

               toimet, jotka ovat tai näyttävät olevan tullilainsäädännön vastaisia ja joilla saattaa olla merkitystä toiselle sopimuspuolelle;

               b)

               tullilainsäädännön vastaisissa toimissa käytettävät uudet keinot tai menetelmät;

               c)

               tavarat, joiden tiedetään olevan tullilainsäädännön vastaisten toimien kohteena;

               d)

               henkilöt, joiden perustellusti uskotaan osallistuvan tai osallistuneen tullilainsäädännön vastaisiin toimiin;

               e)

               kuljetusvälineet, joita perustellusti uskotaan käytetyn tai käytettävän tai voitavan käyttää tullilainsäädännön vastaisissa toimissa.

         13 artikla
   Avunantopyyntöjen muoto ja sisältö
   1.   Tämän sopimuksen mukaiset pyynnöt tehdään kirjallisesti. Pyynnön täyttämiseksi tarvittavat asiakirjat liitetään pyyntöön. Myös suulliset pyynnöt voidaan hyväksyä asian kiireellisyyden perusteella, mutta ne on viipymättä vahvistettava kirjallisesti.
   2.   Edellä 1 kohdassa tarkoitetuissa pyynnöissä on esitettävä seuraavat tiedot:

               a)

               pyynnön esittävän viranomaisen virallinen vahvistusmerkintä;

               b)

               pyydetty toimenpide;

               c)

               pyynnön tarkoitus ja aihe;

               d)

               asiaan liittyvät lait, asetukset ja muut oikeudellisesti sitovat asiakirjat;

               e)

               mahdollisimman tarkat ja laajat tiedot tutkimuksen kohteena olevista henkilöistä;

               f)

               yhteenveto asiaa koskevista merkityksellisistä seikoista ja jo suoritetuista tiedusteluista.

         3.   Pyynnöt on tehtävä pyynnön vastaanottaneen viranomaisen virallisella kielellä tai jollakin sen hyväksymällä kielellä. Tämä vaatimus ei koske 1 kohdassa tarkoitettuun pyyntöön liitettyjä asiakirjoja.
   4.   Jos pyyntö ei täytä edellä määrättyjä muotovaatimuksia, sen korjaamista tai täydentämistä voidaan vaatia; sillä välin voidaan määrätä toteutettaviksi varotoimenpiteitä.
   14 artikla
   Pyyntöjen täyttäminen
   1.   Pyynnön vastaanottanut viranomainen toimii avunpyynnön täyttämiseksi toimivaltansa ja käytettävissä olevien voimavarojensa mukaisesti samalla tavoin kuin se toimisi omaan lukuunsa tai oman osapuolensa muiden viranomaisten pyynnöstä ja toimittaa sillä jo olevia tietoja sekä tekee tai teettää tarkoituksenmukaisia tutkimuksia.
   2.   Avunantopyynnöt täytetään pyynnön vastaanottavan viranomaisen lakien, asetusten ja muiden oikeudellisesti sitovien asiakirjojen mukaisesti.
   3.   Sopimuspuolen asianmukaisesti valtuutetut virkamiehet voivat toisen sopimuspuolen suostumuksella ja sen määräämin edellytyksin olla tietyissä tapauksissa läsnä tutkimuksissa, jotka tehdään tämän tuomiovallan alueella.
   4.   Jos avunpyyntöön ei voida vastata, pyynnön esittäneelle viranomaiselle on ilmoitettava asiasta viipymättä perusteluineen ja annettava kaikki muut tiedot, joista pyynnön vastaanottaneen viranomaisen mielestä saattaa olla apua pyynnön esittäneelle viranomaiselle.
   15 artikla
   Tietojen toimitusmuoto
   1.   Pyynnön vastaanottanut viranomainen ilmoittaa tiedustelujen tulokset pyynnön esittäneelle viranomaiselle kirjallisesti ja liittää mukaan tarvittavat asiakirjat, oikeaksi todistetut jäljennökset tai muun aineiston.
   2.   Nämä tiedot voivat olla sähköisessä muodossa, ja ne on tarpeen mukaan viipymättä vahvistettava kirjallisesti.
   16 artikla
   Poikkeukset avunantovelvollisuudesta
   1.   Avunannosta voidaan kieltäytyä tai sen antamiselle voidaan asettaa edellytyksiä tai vaatimuksia, jos sopimuspuoli katsoo, että tämän sopimuksen mukainen avunanto:

               a)

               todennäköisesti vahingoittaa Kiinan kansantasavallan tai sellaisen Euroopan yhteisön jäsenvaltion täysivaltaisuutta, jolta on tämän sopimuksen perusteella pyydetty apua; tai

               b)

               todennäköisesti vahingoittaa yleistä järjestystä, turvallisuutta tai muita keskeisiä etuja, erityisesti 17 artiklan 2 kohdassa tarkoitetuissa tapauksissa; tai

               c)

               loukkaa teollista, liike- tai ammattisalaisuutta.

         2.   Pyynnön vastaanottanut viranomainen voi lykätä avun antamista, jos se katsoo avunannon häiritsevän vireillä olevia tutkimuksia, syytetoimia tai oikeuskäsittelyjä. Pyynnön vastaanottaneen viranomaisen on tällöin neuvoteltava pyynnön esittäneen viranomaisen kanssa sen selvittämiseksi, voidaanko apua antaa sen tarpeellisina pitämiä edellytyksiä tai vaatimuksia noudattaen.
   3.   Jos pyynnön esittävä viranomainen pyytää apua, jota se ei itse voisi pyydettäessä antaa, se huomauttaa tästä seikasta pyynnössään. Pyynnön vastaanottanut viranomainen saa päättää, miten se vastaa tällaiseen pyyntöön.
   4.   Edellä 1 ja 2 kohdassa tarkoitetuissa tapauksissa pyynnön vastaanottaneen viranomaisen päätös ja sen perustelut on ilmoitettava pyynnön esittäneelle viranomaiselle mahdollisimman nopeasti.
   17 artikla
   Tietojen vaihto ja luottamuksellisuus
   1.   Kaikki tiedot, jotka annetaan missä tahansa muodossa tämän sopimuksen mukaisesti, ovat luonteeltaan luottamuksellisia tai rajoitettuun käyttöön tarkoitettuja riippuen kunkin sopimuspuolen alueella sovellettavista säännöistä. Niihin sovelletaan virka-asioita koskevaa salassapitovelvollisuutta ja niille on taattava tiedot vastaanottaneen sopimuspuolen asiaa koskevassa lainsäädännössä sekä yhteisön toimielimiin sovellettavissa vastaavissa säännöksissä samanlaisille tiedoille säädetty suoja.
   2.   Henkilötietoja saa toimittaa ainoastaan, jos ne vastaanottava sopimuspuoli sitoutuu suojelemaan niitä vähintään samalla tavalla kuin tiedot toimittava sopimuspuoli suojelisi niitä kyseisessä tapauksessa. Se sopimuspuoli, joka voisi toimittaa tietoja, ei saa asettaa vaatimuksia, jotka ovat ankarampia kuin sen omalla oikeudenkäyttöalueella sovellettavat vastaavat vaatimukset. Sopimuspuolet ilmoittavat toisilleen voimassa olevat sääntönsä, tarvittaessa myös yhteisön jäsenvaltioissa voimassa olevat säännökset.
   3.   Mitkään tämän sopimuksen määräykset eivät estä tämän sopimuksen perusteella saatujen tietojen tai asiakirjojen käyttöä todisteina tullilainsäädännön vastaisten toimien toteamisen johdosta tuomioistuimissa vireille pantavissa hallinnollisissa menettelyissä. Tästä syystä sopimuspuolet voivat käyttää tämän sopimuksen määräysten mukaisesti saatuja tietoja ja tutkittuja asiakirjoja näyttönä todistusasiakirjoissa, kertomuksissa ja lausunnoissa sekä hallinnollisissa menettelyissä. Tällaisesta käytöstä ilmoitetaan tiedot toimittaneelle tai asiakirjat käyttöön antaneelle toimivaltaiselle viranomaiselle.
   4.   Saatuja tietoja voidaan käyttää yksinomaan tässä sopimuksessa määrättyihin tarkoituksiin. Jos toinen sopimuspuoli haluaa käyttää tietoja muihin tarkoituksiin, sen on hankittava tiedot toimittaneelta tulliviranomaiselta kirjallinen ennakkosuostumus. Tietojen käytössä on tällöin noudatettava tämän viranomaisen asettamia rajoituksia.
   5.   Jäljempänä 21 artiklan mukaisesti perustettu tulliyhteistyösekakomitea määrittää tarvittavat käytännön toimenpiteet tämän artiklan täytäntöön panemiseksi.
   18 artikla
   Asiantuntijat ja todistajat
   Pyynnön vastaanottaneen viranomaisen virkamies voidaan valtuuttaa annetussa valtuutuksessa olevin rajoituksin esiintymään kuultavana asiantuntijana tai todistajana hallinnollisissa menettelyissä, jotka koskevat tämän pöytäkirjan soveltamisalaan kuuluvia asioita toisen sopimuspuolen alueella, ja esittämään esineitä, asiakirjoja tai niiden virallisesti oikeaksi todistettuja jäljennöksiä, joita mahdollisesti tarvitaan näissä menettelyissä. Todistamis- tai kuulemispyynnössä on ilmoitettava selvästi, minkä hallinnollisen viranomaisen toimesta, minkä asian johdosta ja missä ominaisuudessa virkamiestä kuullaan.
   19 artikla
   Avunannosta aiheutuvat kustannukset
   1.   Sopimuspuolet eivät vaadi toisiltaan mitään korvausta tämän sopimuksen soveltamisesta aiheutuvista kustannuksista lukuun ottamatta tapauksen mukaan asiantuntijoiden ja todistajien sekä tulkkien ja kääntäjien kustannuksia silloin, kun nämä eivät ole julkishallinnon palveluksessa.
   2.   Jos pyynnön täyttäminen aiheuttaisi huomattavia tai poikkeuksellisia kustannuksia, sopimuspuolten on neuvoteltava määritelläkseen, minkälaisin ehdoin pyyntö täytetään ja millä tavalla kustannuksista vastataan.
   V   OSASTO
   LOPPUMÄÄRÄYKSET
   20 artikla
   Täytäntöönpano
   1.   Tämän sopimuksen täytäntöönpanosta vastaavat toisaalta Euroopan yhteisöjen komission tulliasioita käsittelevät virkamiehet ja soveltuvin osin Euroopan yhteisön jäsenvaltioiden tulliviranomaiset sekä toisaalta Kiinan kansantasavallan tulliviranomainen. Ne päättävät kaikista sopimuksen soveltamisessa tarvittavista käytännön toimenpiteistä ja järjestelyistä ottaen huomioon voimassa olevat erityisesti tietosuojaa koskevat säännöt. Ne voivat suositella toimivaltaisille elimille muutoksia, joita niiden käsityksen mukaan pitäisi tehdä tähän sopimukseen.
   2.   Sopimuspuolet neuvottelevat keskenään ja ilmoittavat sen jälkeen toisilleen tämän sopimuksen määräysten mukaisesti annetuista yksityiskohtaisista täytäntöönpanosäännöistä.
   21 artikla
   Tulliyhteistyösekakomitea
   1.   Perustetaan tulliyhteistyösekakomitea, joka muodostuu Kiinan kansantasavallan ja Euroopan yhteisön tulliviranomaisten edustajista. Tulliyhteistyösekakomitean kokoontumispaikasta ja -ajasta sekä asialistasta sovitaan yhdessä.
   2.   Tulliyhteistyösekakomitean tehtävänä on muun muassa:

               a)

               huolehtia tämän sopimuksen asianmukaisesta toimivuudesta;

               b)

               tarkastella kaikkia sen soveltamisesta johtuvia kysymyksiä;

               c)

               toteuttaa tulliyhteistyön kannalta tarpeellisia toimenpiteitä tämän sopimuksen tavoitteiden mukaisesti;

               d)

               vaihtaa näkemyksiä kaikista yhteistä etua koskevista tulliyhteistyöhön liittyvistä kysymyksistä, mukaan lukien tulevat toimenpiteet ja niiden toteuttamiseksi käytettävissä olevat voimavarat;

               e)

               antaa suosituksia ratkaisuiksi, joilla edistetään tämän sopimuksen tavoitteiden toteuttamista.

         3.   Tulliyhteistyösekakomitea vahvistaa työjärjestyksensä.
   4.   Tulliyhteistyösekakomitea tiedottaa tarpeen mukaan Euroopan talousyhteisön ja Kiinan kansantasavallan välisen kauppaa ja taloudellista yhteistyötä koskevan sopimuksen 15 artiklalla perustetulle sekakomissiolle tähän sopimukseen liittyvistä toimista.
   22 artikla
   Voimaantulo ja voimassaoloaika
   1.   Tämä sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä varten tarvittavien menettelyjen päätökseen saattamisesta.
   2.   Kumpikin sopimuspuoli voi irtisanoa tämän sopimuksen ilmoittamalla asiasta kirjallisesti toiselle sopimuspuolelle. Sopimuksen irtisanominen tulee voimaan kolmen kuukauden kuluttua siitä päivästä, jona asiasta on ilmoitettu toiselle sopimuspuolelle. Ennen sopimuksen irtisanomista vastaanotettuihin avunpyyntöihin vastaaminen on kuitenkin saatettava päätökseen tämän sopimuksen määräysten mukaisesti.
   23 artikla
   Todistusvoimaiset tekstit
   Tämä sopimus laaditaan kahtena kappaleena espanjan, tšekin, tanskan, saksan, viron, kreikan, englannin, ranskan, italian, latvian, liettuan, unkarin, maltan, hollannin, puolan, portugalin, slovakian, slovenian, suomen ja ruotsin ja kiinan kielillä, ja kukin teksti on yhtä todistusvoimainen.

      Tämän vakuudeksi asianmukaisesti valtuutetut allekirjoittajat ovat allekirjoittaneet tämän sopimuksen.
      Tehty Haagissa 8 päivänä joulukuuta 2004.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Činské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Činskey ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Europolin hallintoneuvoston päätös, tehty 19 päivänä lokakuuta 2005, Europolin ehdoista ja menettelyistä niiden määrien mukauttamiseksi, jotka on mainittu liitteessä Europolin hallintoneuvoston 16. marraskuuta 1999 tekemään päätökseen Europolin henkilökunnalle maksettavien palkkojen ja lisien veroista Europolille

text:
               15.11.2005

               FI

               Euroopan unionin virallinen lehti

               C 282/4

      EUROPOLIN HALLINTONEUVOSTON PÄÄTÖS,
   tehty 19 päivänä lokakuuta 2005,
   Europolin ehdoista ja menettelyistä niiden määrien mukauttamiseksi, jotka on mainittu liitteessä Europolin hallintoneuvoston 16. marraskuuta 1999 tekemään päätökseen Europolin henkilökunnalle maksettavien palkkojen ja lisien veroista Europolille
   (2005/C 282/03)
   EUROPOLIN HALLINTONEUVOSTO
   ottaa huomioon Euroopan unionista tehdyn sopimuksen K.3 artiklan ja Europol-yleissopimuksen 41 artiklan 3 kohdan perusteella tehdyn Europolin, sen elinten jäsenten sekä Europolin apulaisjohtajien ja työntekijöiden erioikeuksia ja -vapauksia koskevan pöytäkirjan (1) ja erityisesti sen 10 artiklan,
   ja sen, että

               1.

               neuvosto päätti 12. lokakuuta 2005 hyväksyä Europolin toimihenkilöiden palkkoihin ja palkkioihin 0,2 prosentin korotuksen, joka tuli takautuvasti voimaan 1.7.2004,

               2.

               hallintoneuvosto päätti 19. lokakuuta 2005 toimeenpanna korotukset, joista mainitaan hallintoneuvoston 16. marraskuuta 1999 (2) antaman päätöksen liitteen 4 artiklassa, prosenttimääräisesti samansuuruisina ja samasta päivämäärästä lähtien kuin kohdassa 1 mainitussa neuvoston 12.10.2005 tekemässä päätöksessä on määrätty,

               3.

               hallintoneuvoston saman 19. lokakuuta 2005 tekemän päätöksen mukaisesti vahvistetut määrät julkaistaan Euroopan unionin virallisessa lehdessä, ja

         ON PÄÄTTÄNYT SEURAAVAA:
   1 artikla
   Takautuvasti voimaan tulevana 1. heinäkuuta 2004 lähtien:

               1.

               Europolin hallintoneuvoston 16. marraskuuta 1999 tekemän päätöksen liitteen 4 artiklan ensimmäisessä lauseessa mainittu summa muutetaan 110,24 euroksi.

               2.

               Europolin hallintoneuvoston 16. marraskuuta 1999 antaman päätöksen liitteen 4 artiklaan sisältyvässä taulukossa euroina esitetyt summat korvataan seuraavasti:

                           8 % 110,24 euron ja 1 941,75 euron välisiin summiin

                           10 % 1 941,76 euron ja 2 674,46 euron välisiin summiin

                           12,5 % 2 674,47 euron ja 3 065,08 euron välisiin summiin

                           15 % 3 065,09 euron ja 3 480,86 euron välisiin summiin

                           17,5 % 3 480,87 euron ja 3 871,51 euron välisiin summiin

                           20 % 3 871,52 euron ja 4 250,14 euron välisiin summiin

                           22,5 % 4 250,15 euron ja 4 640,75 euron välisiin summiin

                           25 % 4 640,76 euron ja 5 019,40 euron välisiin summiin

                           27,5 % 5 019,41 euron ja 5 410,02 euron välisiin summiin

                           30 % 5 410,03 euron ja 5 788,67 euron välisiin summiin

                           32,5 % 5 788,68 euron ja 6 179,29 euron välisiin summiin

                           35 % 6 179,30 euron ja 6 558,53 euron välisiin summiin

                           40 % 6 558,54 euron ja 6 949,16 euron välisiin summiin

                           45 % yli 6 949,17 euron summiin.

         2 artikla
   Tämä päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan sitä päivää seuraavana päivänä, jona se on tehty.

      Tehty Haagissa 19 päivänä lokakuuta 2005.

         Rob WAINWRIGHT

            Hallintoneuvoston puheenjohtaja

      (1)  EYVL C 221, 19.7.1997, s. 2

      (2)  EYVL C 65, 28.2.2001, s. 8


title: 2010/199/YUTP: Neuvoston päätös 2010/199/YUTP, annettu 22 päivänä maaliskuuta 2010 , Montenegron osallistumisesta Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio), koskevan Euroopan unionin ja Montenegron välisen sopimuksen allekirjoittamisesta ja tekemisestä

text:
               8.4.2010

               FI

               Euroopan unionin virallinen lehti

               L 88/1

         NEUVOSTON PÄÄTÖS 2010/199/YUTP,
   annettu 22 päivänä maaliskuuta 2010,
   Montenegron osallistumisesta Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio), koskevan Euroopan unionin ja Montenegron välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen, erityisesti sen 37 artiklan, ja Euroopan unionin toiminnasta tehdyn sopimuksen, erityisesti sen 218 artiklan 5 ja 6 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1) Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio).

               (2)

               Mainitun yhteisen toiminnan 10 artiklan 3 kohdassa säädetään, että kolmansien valtioiden osallistumista koskevat yksityiskohtaiset menettelyt vahvistetaan sopimuksissa, jotka tehdään Euroopan unionista tehdyn sopimuksen 37 artiklan mukaisesti.

               (3)

               Sen jälkeen kun poliittisten ja turvallisuusasioiden komitea hyväksyi 21 päivänä huhtikuuta 2009 päätökset kolmansien valtioiden osallistumisen hyväksymisestä Atalanta-operaatioon (ATALANTA/2/2009) (2) ja osallistujien komitean perustamisesta (ATALANTA/3/2009) (3), Euroopan unioni ja Montenegro ovat neuvotelleet keskenään Montenegron osallistumista Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio), koskevan sopimuksen, jäljempänä ’sopimus’.

               (4)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Montenegron osallistumisesta Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio), koskeva Euroopan unionin ja Montenegron välinen sopimus.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti.
   3 artikla
   Neuvoston puheenjohtaja antaa sopimuksen 10 artiklan 1 kohdassa säädetyn ilmoituksen unionin puolesta (4).
   4 artikla
   Tämä päätös tulee voimaan päivänä, jona se hyväksytään.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä maaliskuuta 2010.

            Neuvoston puolesta

            Puheenjohtaja

         M. Á. MORATINOS

      (1)  EUVL L 301, 12.11.2008, s. 33.

      (2)  EUVL L 109, 30.4.2009, s. 52.

      (3)  EUVL L 112, 6.5.2009, s. 9 ja lisäys EUVL L 119, 14.5.2009, s. 40.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
    ---documentbreak---

               8.4.2010

               FI

               Euroopan unionin virallinen lehti

               L 88/3

         KÄÄNNÖS
   Euroopan unionin ja Montenegron välinen
   SOPIMUS
   Montenegron osallistumisesta Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio)
   EUROOPAN UNIONI (EU)
   sekä
   MONTENEGRO,
   jäljempänä ’osapuolet’,
   OTTAVAT HUOMIOON:
   Euroopan unionin neuvoston hyväksymän yhteisen toiminnan 2008/851/YUTP (1) Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’Atalanta-operaatio’, sellaisena kuin se on muutettuna neuvoston päätöksellä 2009/907/YUTP (2).
   EU:n Montenegrolle esittämän kutsun osallistua EU-johtoiseen operaatioon,
   onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen sopia Montenegron joukkojen osallistumisesta EU-johtoiseen operaatioon,
   kolmansien maiden osallistumisen hyväksymisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (’Atalanta’), 21 päivänä huhtikuuta 2009 tehdyn poliittisten ja turvallisuusasioiden komitean päätöksen ATALANTA/2/2009 (3) sekä osallistujien komitean perustamisesta Euroopan unionin sotilasoperaatiota varten, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (’Atalanta’), 21 päivänä huhtikuuta 2009 tehdyn poliittisten ja turvallisuusasioiden komitean päätöksen ATALANTA/3/2009 (4), molemmat päätökset sellaisina kuin ne ovat muutettuina poliittisten ja turvallisuusasioiden komitean päätöksellä ATALANTA/7/2009 (5),
   Montenegron 13 päivänä elokuuta 2009 tekemän päätöksen osallistua Atalanta-operaatioon,
   OVAT SOPINEET SEURAAVAA:
   1 artikla
   Operaatioon osallistuminen
   1.   Montenegro liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio), hyväksyttyyn yhteiseen toimintaan 2008/851/YUTP sellaisena kuin se on muutettuna päätöksellä 2009/907/YUTP, ja kaikkiin päätöksiin, joilla Euroopan unionin neuvosto päättää jatkaa operaatiota.
   2.   Montenegron osallistuminen Euroopan unionin johtamiin merivoimiin (EUNAVFOR) ei vaikuta Euroopan unionin päätöksenteon riippumattomuuteen.
   3.   Montenegro varmistaa, että sen joukot ja henkilöstö, jotka osallistuvat Atalanta-operaatioon, noudattavat tehtävänsä suorittamisessa

               —

               yhteistä toimintaa 2008/851/YUTP ja siihen myöhemmin tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Montenegron operaatioon lähettämät joukot ja henkilöstö suorittavat tehtäviään ja menettelevät toiminnassaan yksinomaan Atalanta-operaation etujen mukaisesti.
   5.   Montenegro antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Montenegron Atalanta-operaatioon lähettämien joukkojen ja henkilöstön asemaan sovelletaan joukkojen asemaa koskevaa sopimusta, jonka Euroopan unioni on tehnyt Somalian ja Djiboutin kanssa, tai Euroopan unionin ja alueen jonkin muun sellaisen maan sopimusta, jonka kanssa tällainen sopimus tehdään operaatiota varten, tai Kenian tai Seychellien joukkojen asemasta antamaa yksipuolista julistusta tai alueen jonkin muun sellaisen maan yksipuolista lausumaa, joka on antanut tällaisen lausuman operaatiota varten.
   2.   Yhteisen operaatioalueen ulkopuolella sijaitseviin esikunta- ja johtoyksiköihin lähetettyjen joukkojen ja henkilöstön asemaan sovelletaan näiden esikunta- tai johtoyksiköiden isäntävaltion ja Montenegron välisiä järjestelyjä.
   3.   Montenegro käyttää lainkäyttövaltaa Atalanta-operaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 ja 2 kohdassa tarkoitettujen joukkojen asemaa koskevien sopimusten ja julistusten soveltamista.
   4.   Montenegro vastaa kaikkien joukkojensa ja henkilöstönsä jäsenten esittämien tai heitä koskevien, Atalanta-operaatioon osallistumiseen liittyvien vaatimusten ratkaisemisesta. Montenegro vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkojen tai henkilöstön jäsentä vastaan.
   5.   Montenegro sitoutuu antamaan tämän sopimuksen allekirjoittamisen yhteydessä julistuksen Atalanta-operaatioon osallistuville valtioille esitettävistä korvausvaatimuksista luopumisesta.
   6.   Euroopan unionin jäsenvaltiot sitoutuvat antamaan tämän sopimuksen allekirjoituksen yhteydessä julistuksen korvausvaatimuksista luopumisesta siltä osin kuin on kyse Montenegron osallistumisesta Atalanta-operaatioon.
   3 artikla
   Pidätettyjen ja säilöön otettujen henkilöiden syytetoimia varten siirtämistä koskevat ehdot
   Jos Montenegro käyttää lainkäyttövaltaansa sellaisiin henkilöihin, jotka ovat syyllistyneet tai joiden epäillään syyllistyneen merirosvoukseen taikka aseellisiin ryöstöihin rannikkovaltion aluevesillä operaatioalueella, EUNAVFORin syytetoimia varten pidättämät ja säilöön ottamat henkilöt ja EUNAVFORin hallussa oleva takavarikoitu omaisuus siirretään EUNAVFORilta Montenegron huostaan niiden ehtojen mukaisesti, joista säädetään liitteessä, joka on tämän sopimuksen erottamaton osa.
   4 artikla
   Turvaluokitellut tiedot
   1.   Montenegro toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (6) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Jos EU ja Montenegro ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, tällaisen sopimuksen määräyksiä sovelletaan Atalanta-operaation yhteydessä.
   5 artikla
   Johtamisjärjestely
   1.   Kaikki Atalanta-operaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Montenegrolla on samat oikeudet ja velvollisuudet operaation päivittäisessä toteuttamisessa kuin operaatioon osallistuvilla Euroopan unionin jäsenvaltioilla.
   4.   EU:n operaation komentaja voi Montenegroa kuultuaan milloin tahansa pyytää Montenegron osallistumisen pois vetämistä.
   5.   Montenegro nimeää johtavan sotilasedustajan, joka edustaa sen kansallista sotilasosastoa Atalanta-operaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista kysymyksistä ja vastaa sotilasosastonsa päivittäisestä kurinpitovalvonnasta.
   6 artikla
   Rahoitusta koskevat näkökohdat
   1.   Montenegro vastaa kaikista sen operaatioon osallistumiseen liittyvistä kustannuksista, jolleivät ne kuulu yhteisesti rahoitettaviin kustannuksiin sen mukaisesti kuin säädetään tämän sopimuksen 1 artiklan 1 kohdassa tarkoitetuissa oikeudellisissa välineissä sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene), 18 päivänä joulukuuta 2008 tehdyssä neuvoston päätöksessä 2008/975/YUTP (7).
   2.   Atalanta-operaatio antaa logistiikkatukea Montenegron sotilasosastolle kulukorvausperiaatteella tämän sopimuksen 7 artiklassa tarkoitetuissa täytäntöönpanojärjestelyissä määriteltyjen edellytysten mukaisesti. Kulujen hallinnointi uskotaan Athenelle.
   3.   Montenegro suorittaa, jos se todetaan korvausvelvolliseksi, valtiosta tai valtioista, jossa tai joissa operaatio toteutetaan, olevien luonnollisten henkilöiden kuoleman tai loukkaantumisen taikka luonnollisten tai oikeushenkilöiden kärsimän menetyksen tai vahingon osalta korvauksen niiden perusteiden mukaisesti, jotka on vahvistettu tämän sopimuksen 2 artiklan 1 kohdassa tarkoitetussa joukkojen asemaa koskevassa sopimuksessa, jos sellainen on tehty.
   7 artikla
   Sopimuksen täytäntöönpanoa koskevat järjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan unionin ulkoasioiden ja turvallisuuspolitiikan korkean edustajan tai EU:n operaation komentajan sekä Montenegron toimivaltaisten viranomaisten välillä.
   8 artikla
   Velvoitteiden täyttämättä jättäminen
   Mikäli jompikumpi osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus saattaa tämä sopimus päättymään ilmoittamalla siitä kuukautta edeltäkäsin.
   9 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   10 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa Montenegron operaatioon osallistumisen ajan.
   4.   Tämän sopimuksen päättyminen ei vaikuta mihinkään sen soveltamisesta ennen sen päättymistä johtuviin oikeuksiin tai velvollisuuksiin, mukaan luettuina siirrettyjen henkilöiden oikeudet niin kauan kuin Montenegro pitää heitä säilössä tai syytteeseen asetettuina.
   Kun operaatio on saatettu päätökseen, jokainen EU:n neuvoston puheenjohtajana toimivan valtion nimeämä henkilö tai taho voi käyttää kaikkia tämän sopimuksen liitteen mukaisia EUNAVFORin etuja. Nimetty henkilö tai taho voi muun ohella olla kyseisen valtion Montenegroon akkreditoitu mainitun valtion diplomaattinen edustaja tai konsulivirkamies. Operaation päättämisen jälkeen kaikki ilmoitukset, jotka tämän sopimuksen mukaisesti olisi annettu EUNAVFORille, annetaan EU:n neuvoston puheenjohtajana toimivalle valtiolle.

      Tehty Brysselissä kahdentenakymmenentenäneljäntenä päivänä maaliskuuta vuonna kaksituhattakymmenen kahtena alkuperäiskappaleena englannin kielellä.

            Euroopan unionin puolesta

            Montenegron puolesta

      (1)  EUVL L 301, 12.11.2008, s. 33, oikaisu EUVL L 253, 25.9.2009, s. 18.

      (2)  EUVL L 322, 9.12.2009, s. 27.

      (3)  EUVL L 109, 30.4.2009, s. 52.

      (4)  EUVL L 112, 6.5.2009, s. 9 ja lisäys EUVL L 119, 14.5.2009, s. 40.

      (5)  EUVL L 270, 15.10.2009, s. 19.

      (6)  EUVL L 101, 11.4.2001, s. 1.

      (7)  EUVL L 345, 23.12.2008, s. 96.
   LIITE

      MÄÄRÄYKSET EHDOISTA JA MENETTELYISTÄ, JOTKA KOSKEVAT MERIROSVOUKSEEN TAIKKA RANNIKKOVALTION ALUEVESILLÄ OPERAATIOALUEELLA ASEELLISIIN RYÖSTÖIHIN SYYLLISTYNEIKSI EPÄILTYJEN, EUROOPAN UNIONIN JOHTAMIEN MERIVOIMIEN (EUNAVFOR) PIDÄTTÄMIEN HENKILÖIDEN JA EUNAVFORIN HALLUSSA OLEVAN TAKAVARIKOIDUN OMAISUUDEN SIIRTOA EUNAVFORILTA MONTENEGRON HUOSTAAN JA NÄIDEN HENKILÖIDEN JA OMAISUUDEN KOHTELUA SIIRRON JÄLKEEN

   1.   Määritelmät

   Tässä sopimuksessa tarkoitetaan

               a)

               ’merirosvouksella’ merirosvousta sellaisena kuin se on määritelty Yhdistyneiden Kansakuntien merioikeusyleissopimuksen (UNCLOS) 101 artiklassa,

               b)

               ’aseellisella ryöstöllä’ a alakohdassa määriteltyjä tekoja, kun ne tehdään rannikkovaltion aluevesillä operaatioalueella,

               c)

               ’siirretyllä henkilöllä’ EUNAVFORin tämän sopimuksen perusteella Montenegron huostaan siirtämää henkilöä, jonka epäillään aikovan syyllistyä tai syyllistyvän tai syyllistyneen merirosvoukseen tai aseelliseen ryöstöön.

         2.   Yleiset periaatteet

               a)

               Montenegro voi EUNAVFORin pyynnöstä hyväksyä, että EUNAVFORin merirosvouksen tai aseellisen ryöstön yhteydessä pidättämät henkilöt ja EUNAVFORin tässä yhteydessä takavarikoima omaisuus siirretään sen huostaan ja että se toimittaa nämä henkilöt ja omaisuuden toimivaltaisten viranomaistensa eteen tutkinta- ja syytetoimia varten.

               b)

               Tämän sopimuksen nojalla toimiessaan EUNAVFOR ainoastaan siirtää henkilöt Montenegron toimivaltaisille lainvalvontaviranomaisille.

               c)

               Montenegro vahvistaa, että näiden määräysten nojalla siirrettyjä henkilöitä kohdellaan ennen siirtoa ja sen jälkeen ihmisarvoa kunnioittaen ja kansainvälisten ihmisoikeusvelvoitteiden mukaisesti, mihin kuuluu kidutuksen ja muun julman, epäinhimillisen tai halventavan kohtelun tai rangaistuksen kielto sekä mielivaltaisen vangitsemisen ja pidättämisen kielto, ja noudattaen vaatimusta oikeudenmukaisesta oikeudenkäynnistä.

         3.   Siirrettyjen henkilöiden kohtelu, syytetoimet ja oikeudenkäynti

               a)

               Jokaista siirrettyä henkilöä on kohdeltava ihmisarvoa kunnioittaen eikä häntä saa saattaa kidutuksen tai julman, epäinhimillisen tai halventavan kohtelun tai rangaistuksen kohteeksi, hänelle on taattava asianmukainen majoitus ja ravinto sekä sairaanhoito ja hänellä on oltava mahdollisuus uskonnon harjoittamiseen.

               b)

               Jokainen siirretty henkilö on saatettava viiveettä tuomarin tai muun tuomiovaltaa lain nojalla käyttävän viranomaisen tutkittavaksi, joka päättää viipymättä henkilön pidätyksen lainmukaisuudesta ja määrää hänen vapauttamisestaan, jos pidätys ei ole lainmukainen.

               c)

               Jokaisella siirretyllä henkilöllä on oikeus saada oikeudenkäynti kohtuullisessa ajassa tai tulla vapautetuksi.

               d)

               Jokaisella siirretyllä henkilöillä on oikeus kohtuullisen ajan kuluessa oikeudenmukaiseen ja julkiseen oikeudenkäyntiin laillisesti perustetussa toimivaltaisessa, riippumattomassa ja puolueettomassa tuomioistuimessa silloin, kun päätetään häntä vastaan nostetusta rikossyytteestä.

               e)

               Jokaista rikoksesta syytettyä siirrettyä henkilöä on pidettävä syyttömänä, kunnes hänen syyllisyytensä on lainmukaisesti näytetty toteen.

               f)

               Jokaisella on, kun tutkitaan häntä vastaan rikoksen johdosta nostettua syytettä, oikeus täysin yhdenvertaisena seuraaviin vähimmäistakeisiin:

                           1)

                           oikeus saada viipymättä yksityiskohtainen tieto häntä vastaan nostetun syytteen sisällöstä ja perusteista hänen ymmärtämällään kielellä;

                           2)

                           oikeus saada riittävästi aikaa ja riittävät edellytykset valmistella puolustustaan ja olla yhteydessä valitsemaansa oikeudenkäyntiavustajaan;

                           3)

                           oikeus oikeudenkäyntiin ilman perusteetonta viivettä;

                           4)

                           oikeus olla läsnä oikeudenkäynnissä ja puolustautua henkilökohtaisesti tai itse valitsemansa oikeudenkäyntiavustajan välityksellä; jos henkilöllä ei ole oikeudenkäyntiavustajaa, oikeus saada tietää oikeudestaan tällaiseen; oikeus saada jokaisessa asiassa, jossa oikeuden toteutuminen sitä vaatii, itselleen oikeudenkäyntiavustaja korvauksetta, jos hänellä ei ole tarvittavia varoja tästä aiheutuvien kulujen maksamiseen;

                           5)

                           oikeus tarkastella tai tarkasteluttaa kaikkia häntä vastaan esitettyjä todisteita, pidätyksen suorittaneiden todistajien kirjalliset valaehtoiset todistukset mukaan luettuina, ja oikeus saada puolestaan esiintyvät todistajat kutsutuiksi ja kuulustelluiksi samoin edellytyksin kuin häntä vastaan todistamaan kutsutut todistajat;

                           6)

                           oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä;

                           7)

                           oikeus olla joutumatta pakotetuksi todistamaan itseään vastaan tai tunnustamaan syyllisyytensä.

               g)

               Jokaisella rikoksesta tuomitulla siirretyllä henkilöllä on oikeus saada häntä koskeva tuomio tai tuomittu rangaistus uudelleen tutkittavaksi tai muutoksenhaun kohteeksi ylemmässä tuomioistuimessa Montenegron lainsäädännön mukaisesti.

               h)

               Montenegro ei siirrä ketään huostaansa siirrettyä henkilöä mihinkään muuhun valtioon tutkintaa tai syytetoimia varten ilman EUNAVFORin ennakolta antamaa kirjallista suostumusta.

         4.   Kuolemanrangaistus

   Yksikään siirretty henkilö ei voi joutua tuomituksi kuolemanrangaistukseen eikä kärsimään kuolemanrangaistusta eikä hänen osaltaan voida panna täytäntöön kuolemanrangaistusta.
   5.   Aineisto ja tiedoksiannot

               a)

               Jokaisesta siirrosta laaditaan asianmukainen asiakirja, jonka EUNAVFORin edustaja ja Montenegron toimivaltaisen lainvalvontaviranomaisen edustaja allekirjoittavat.

               b)

               EUNAVFOR toimittaa Montenegrolle jokaisen siirretyn henkilön pidätykseen liittyvän aineiston. Aineistoon sisältyvät mahdollisuuksien mukaan tiedot siirrettävän henkilön fyysisestä tilasta pidätettynä olon aikana, ajankohta, jona henkilö on siirretty Montenegron viranomaisten huostaan, syy henkilön pidättämiseen, pidätyksen tapahtumisaika ja -paikka sekä mahdolliset pidätykseen liittyvät päätökset.

               c)

               Montenegro vastaa siitä, että se pitää asianmukaisesti kirjaa kaikista siirretyistä henkilöistä, mihin kuuluu vähintään, että kirjataan takavarikoitu omaisuus, henkilön fyysinen tila, paikat, joissa hän on ollut pidätettynä, mahdolliset häntä vastaan nostetut syytteet ja merkittävät päätökset, joita on tehty häneen kohdistuneiden syytetoimien ja oikeudenkäynnin aikana.

               d)

               EU:n ja EUNAVFORin edustajilla on Montenegron ulkoasiainministeriölle osoitettavan kirjallisen pyynnön perusteella oikeus tutustua kirjattuun aineistoon.

               e)

               Montenegro ilmoittaa lisäksi EUNAVFORille paikan, jossa tämän sopimuksen nojalla siirretty henkilö on pidätettynä, hänen fyysisen tilansa mahdollisesta heikkenemisestä ja väitteistä, jotka koskevat väitettyä epäasianmukaista kohtelua. EU:n ja EUNAVFORin edustajilla on oikeus päästä tapaamaan ja kuulustella tämän sopimuksen nojalla siirrettyjä henkilöitä näiden ollessa pidätettyinä.

               f)

               Kansalliset ja kansainväliset humanitaariset järjestöt saavat pyynnöstä käydä tapaamassa tämän sopimuksen nojalla siirrettyjä henkilöitä.

               g)

               Sen varmistamiseksi, että EUNAVFOR pystyy antamaan Montenegrolle oikeaan aikaan apua vastaamalla EUNAVFORin todistajien läsnäolosta ja asiaan liittyvien todisteiden toimittamisesta, Montenegro ilmoittaa EUNAVFORille aikomuksestaan aloittaa rikosoikeusoikeudenkäynti siirrettyä henkilöä vastaan sekä aikataulun todisteiden toimittamiselle ja todistajien kuulemiselle.

         6.   EUNAVFORin apu

               a)

               EUNAVFOR antaa käytettävissä olevien keinojensa ja voimavarojensa puitteissa Montenegrolle apua siirrettyjen henkilöiden tutkinnassa ja syytetoimissa.

               b)

               Erityisesti EUNAVFOR

                           1)

                           luovuttaa näiden määräysten 5 kohdan b alakohdan mukaisesti laaditun pidätystä koskevan aineiston;

                           2)

                           käsittelee mahdollisia todisteita Montenegron toimivaltaisten viranomaisten vaatimusten mukaisesti 8 kohdassa kuvatuissa täytäntöönpanojärjestelyissä sovitulla tavalla;

                           3)

                           pyrkii toimittamaan näiden määräysten nojalla tehtyihin henkilöiden siirtoihin liittyviin tapahtumiin osallistuneen EUNAVFORin henkilöstön todistajanlausunnot tai kirjalliset valaehtoiset todistukset;

                           4)

                           luovuttaa kaiken EUNAVFORin hallussa olevan asiaan liittyvän takavarikoidun omaisuuden.

         7.   Suhde siirrettyjen henkilöiden muihin oikeuksiin

   Näiden määräysten tarkoituksena ei ole poiketa oikeuksista, joita siirretyllä henkilöllä saattaa olla voimassa olevan kansallisen tai kansainvälisen lainsäädännön nojalla, eikä niitä ole tulkittava tuolla tavoin.
   8.   Täytäntöönpanoa koskevat järjestelyt

               a)

               Näiden määräysten soveltamisen edellyttämistä operatiivisista, hallinnollisista ja teknisistä asioista voidaan tehdä täytäntöönpanojärjestelyjä, jotka Montenegron toimivaltaiset viranomaiset, EU:n toimivaltaiset viranomaiset sekä niiden valtioiden, jotka asettavat kansallisen joukko-osaston EUNAVFORin käyttöön, toimivaltaiset viranomaiset hyväksyvät.

               b)

               Täytäntöönpanojärjestelyihin voi kuulua muun muassa seuraavaa:

                           1)

                           niiden Montenegron toimivaltaisten lainvalvontaviranomaisten nimeäminen, joiden huostaan EUNAVFOR voi siirtää henkilöitä,

                           2)

                           tilat, joissa siirretyt henkilöt ovat pidätettyinä,

                           3)

                           asiakirjojen käsittely, mukaan lukien todisteiden keruuseen liittyvät asiakirjat, jotka luovutetaan Montenegron toimivaltaisille lainvalvontaviranomaisille henkilön siirtämisen yhteydessä,

                           4)

                           yhteyspisteet ilmoituksia varten,

                           5)

                           siirroissa käytettävät lomakkeet.


Avis juridique important

|

32004D0406

2004/406/EY,Euratom: Neuvoston päätös, tehty 14 päivänä huhtikuuta 2004, Euroopan yhteisöjen ensimmäisen oikeusasteen tuomioistuimen työjärjestyksen 35 artiklan 1 ja 2 kohdan muuttamisesta

Virallinen lehti nro L 132 , 29/04/2004 s. 0003 - 0004

Neuvoston päätös,tehty 14 päivänä huhtikuuta 2004,Euroopan yhteisöjen ensimmäisen oikeusasteen tuomioistuimen työjärjestyksen 35 artiklan 1 ja 2 kohdan muuttamisesta(2004/406/EY, Euratom)EUROOPAN UNIONIN NEUVOSTO, jokaottaa huomioon yhteisöjen tuomioistuimen perussäännöstä tehdyn pöytäkirjan 64 artiklan,noudattaa Euroopan yhteisön perustamissopimuksen 245 artiklan toisessa kohdassa sekä Euroopan atomienergiayhteisön perustamissopimuksen 160 artiklan toisessa kohdassa tarkoitettua menettelyä,ottaa huomioon yhteisöjen tuomioistuimen 3 päivänä joulukuuta 2003 esittämän pyynnön,ottaa huomioon Euroopan parlamentin 30 päivänä maaliskuuta 2004 antaman lausunnon,ottaa huomioon komission 1 päivänä maaliskuuta 2004 antaman lausunnon,sekä katsoo seuraavaa:(1) Kun sopimus Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin(1) tulee voimaan, uudet viralliset kielet eli latvia, liettua, malta, puola, slovakki, sloveeni, tsekki, unkari ja viro on lisättävä Euroopan yhteisöjen ensimmäisen oikeusasteen tuomioistuimen työjärjestyksen 35 artiklan 1 kohdassa olevaan oikeudenkäyntikielten luetteloon.(2) Koska Nizzan sopimuksessa määrätään uudesta kanneasioita koskevasta yhteisöjen tuomioistuimen ja yhteisöjen ensimmäisen oikeusasteen tuomioistuimen välisestä toimivallan jaosta, on syytä antaa määräys siitä, miten oikeudenkäyntikieli määräytyy yhteisöjen ensimmäisen oikeusasteen tuomioistuimessa silloin, kun kantajana on toimielin,ON PÄÄTTÄNYT SEURAAVAA:1 artiklaMuutetaan 2 päivänä toukokuuta 1991 annettu Euroopan yhteisöjen ensimmäisen oikeusasteen tuomioistuimen työjärjestys (EYVL L 136, 30.5.1991, s. 1), sellaisena kuin se on muutettuna 15 päivänä syyskuuta 1994 (EYVL L 249, 24.9.1994, s. 17), 17 päivänä helmikuuta 1995 (EYVL L 44, 28.2.1995, s. 64), 6 päivänä heinäkuuta 1995 (EYVL L 172, 22.7.1995, s. 3), 12 päivänä maaliskuuta 1997 (EYVL L 103, 19.4.1997, s. 6; oikaisu EYVL:ssä L 351, 23.12.1997, s. 72), 17 päivänä toukokuuta 1999 (EYVL L 135, 29.5.1999, s. 92), 6 päivänä joulukuuta 2000 (EYVL L 322, 19.12.2000, s. 4) ja 21 päivänä toukokuuta 2003 (EUVL L 147, 14.6.2003, s. 22), seuraavasti:1) Korvataan 35 artiklan 1 kohta tekstillä seuraavasti:"Oikeudenkäyntikieliä ovat englanti, espanja, hollanti, iiri, italia, kreikka, latvia, liettua, malta, portugali, puola, ranska, ruotsi, saksa, slovakki, sloveeni, suomi, tanska, tsekki, unkari ja viro."2) 35 artiklan 2 kohdassa:- lisätään alakohta seuraavasti:"a) jos vastaajana on jäsenvaltio tai luonnollinen henkilö, jolla on jäsenvaltion kansalaisuus, tai oikeushenkilö, jolla on kotipaikka jäsenvaltiossa, oikeudenkäyntikieli on tämän valtion virallinen kieli; jos virallisia kieliä on useampia, kantaja voi valita itselleen sopivan kielen;"- aiemmista a ja b alakohdasta tulee b ja c alakohta.- korvataan c alakohdassa ilmaisu "a alakohdassa" ilmaisulla "b alakohdassa".2 artikla1 artiklan 1 kohta tulee voimaan samaan aikaan kuin sopimus Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tulee voimaan. 1 artiklan 2 kohta tulee voimaan tämän päätöksen julkaisemista seuraavan toisen kuukauden ensimmäisenä päivänä.Yhteisöjen ensimmäisen oikeusasteen tuomioistuimen työjärjestyksen tekstit latvian, liettuan, maltan, puolan, slovakin, sloveenin, tsekin, unkarin ja viron kielillä annetaan sen jälkeen kun ensimmäisessä kohdassa mainittu sopimus on tullut voimaan.Tehty Brysselissä 19 päivänä huhtikuuta 2004.Neuvoston puolestaPuheenjohtajaB. Cowen(1) EUVL L 236, 23.9.2003, s. 17.


Avis juridique important

|

32003D0799

2003/799/EY: Neuvoston päätös, tehty 10 päivänä marraskuuta 2003, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banque centrale du Luxembourgin ulkopuolisten tilintarkastajien osalta

Virallinen lehti nro L 299 , 18/11/2003 s. 0023 - 0023

Neuvoston päätös,tehty 10 päivänä marraskuuta 2003,kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banque centrale du Luxembourgin ulkopuolisten tilintarkastajien osalta(2003/799/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimukseen liitetyn pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27 artiklan 1 kohdan,ottaa huomioon Euroopan keskuspankin 3 päivänä lokakuuta 2003 Euroopan unionin neuvostolle antaman suosituksen EKP/2003/11 Banque centrale du Luxembourgin ulkopuolisista tilintarkastajista(1),sekä katsoo seuraavaa:(1) Euroopan keskuspankin, jäljempänä "EKP", neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja kansallisten keskuspankkien tilit.(2) Banque centrale du Luxembourgin nykyisten ulkopuolisten tilintarkastajien toimikausi päättyy vuoden 2003 lopussa.(3) EKP:n neuvosto suositteli neuvostolle Banque centrale du Luxembourgin julkisia hankintoja koskevien sääntöjensä mukaisesti tilintarkastajikseen valitsemiensa uusien ulkopuolisten tilintarkastajien nimittämisen hyväksymistä tilikaudesta 2004 alkaen yhden vuoden toimikaudeksi, joka voidaan uusia.(4) EKP:n neuvoston suositusta on syytä noudattaa,ON PÄÄTTÄNYT SEURAAVAA:1 artiklaKorvataan päätöksen 1999/70/EY(2) 1 artiklan 7 kohta seuraavasti:"7. Deloitte &  Touche Luxembourg hyväksytään Banque centrale du Luxembourgin ulkopuolisiksi tilintarkastajiksi tilikaudesta 2004 alkaen vuoden toimikaudeksi, joka voidaan uusia."2 artiklaTästä päätöksestä ilmoitetaan EKP:lle.3 artiklaTämä päätös julkaistaan Euroopan unionin virallisessa lehdessä.Tehty Brysselissä 10 päivänä marraskuuta 2003.Neuvoston puolestaPuheenjohtajaA. Marzano(1) EUVL C 247, 15.10.2003, s. 16.(2) EYVL L 22, 29.1.1999, s. 69. Päätös sellaisena kuin se on viimeksi muutettuna päätöksellä 2003/270/EY (EUVL L 99, 17.4.2003, s. 49).


Avis juridique important

|

31997D0384

97/384/EY: Euroopan parlamentin päätös, tehty 10 päivänä huhtikuuta 1997, vastuuvapauden myöntämisestä komissiolle kuudennen Euroopan kehitysrahaston varainhoidosta varainhoitovuonna 1995

Virallinen lehti nro L 162 , 19/06/1997 s. 0044 - 0045

EUROOPAN PARLAMENTIN PÄÄTÖS,tehty 10 päivänä huhtikuuta 1997,vastuuvapauden myöntämisestä komissiolle kuudennen Euroopan kehitysrahaston varainhoidosta varainhoitovuonna 1995 (97/384/EY) EUROOPAN PARLAMENTTI, joka- ottaa huomioon EY:n perustamissopimuksen,- ottaa huomioon kolmannen AKT-ETY-sopimuksen (1),- ottaa huomioon viidennen, kuudennen ja seitsemännen Euroopan kehitysrahaston tulostilit ja taseet varainhoitovuodelta 1995 (SEK(96)0989),- ottaa huomioon tilintarkastustuomioistuimen tarkastuslausuman ja kuudennen ja seitsemännen Euroopan kehitysrahaston varainhoitovuoden 1995 toimista annettuun tarkastuslausumaan liittyvän erityiskertomuksen sekä komission vastauksen (C4-0109/97) (2),- ottaa huomioon 17. maaliskuuta 1997 annetun neuvoston suosituksen (C4-0147/97),- ottaa huomioon talousarvion valvontavaliokunnan mietinnön (A4-0121/97);1. Myöntää komissiolle vastuuvapauden kuudennen Euroopan kehitysrahaston varainhoidosta varainhoitovuoden 1995 osalta seuraavien lukujen perusteella:>TAULUKON PAIKKA>>TAULUKON PAIKKA>2. Merkitsee huomautuksensa tämän päätöksen erottamattomana osana olevaan päätöslauselmaan;3. Kehottaa puhemiestään välittämään tämän päätöksen ja huomautuksensa sisältävän päätöslauselman komissiolle, neuvostolle, tilintarkastustuomioistuimelle, Euroopan investointipankille ja AKT-EU-yhteiskokoukselle ja julkaisemaan ne Euroopan yhteisöjen virallisessa lehdessä (L-sarja).PääsihteeriJulian PRIESTLEYPuhemiesJosé María GIL-ROBLES(1) EYVL N:o L 86, 31.3.1986(2) EYVL N:o C 395, 31.12.1996, s. 87 ja 93.